K239 Chunmoo

**K239 Chunmoo** er et sørkoreansk rakettartillerisystem. Det kan avfyre flere ulike overflate-til-overflate-missiler.

## Historie

Sør-Korea hadde på 1970-tallet utfordringer med å utvikle mottiltak da Nord-Korea tok i bruk BM-21 Grad, et nytt rakettartillerisystem levert fra Sovjetunionen. På dette tidspunktet økte risikoen for store tap dersom tauede haubitser, selvdrevne haubitser og rakettartilleri utplassert av den nordkoreanske hæren åpnet ild mot Sør-Korea. Som svar utviklet det sørkoreanske militæret K136 Kooryong i 1978 for å møte trusselen fra nordkoreansk artilleri. Etter at Kooryong ble tatt i bruk i Republikken Koreas hær fra 1980-tallet, bidro systemet midlertidig til å opprettholde en tilnærmet balanse i artillerikapasitet mellom Nord- og Sør-Korea.

Over tid ble det imidlertid avdekket flere problemer, blant annet knyttet til utgåtte hovedkomponenter i det aldrende Kooryong-systemet. Samtidig utviklet Nord-Korea raketter med større kaliber og lengre rekkevidde, noe som førte til at det sørkoreanske militæret vurderte Kooryong som utilstrekkelig i en krigssituasjon. I perioden 2009–2013 ble det derfor utviklet et nytt rakettartillerisystem med et automatisert ildledelsessystem som var kompatibelt med ammunisjon brukt i M270 MLRS, som Sør-Korea allerede hadde i tjeneste, for å erstatte Kooryong. Utviklingsprogrammet for K239 var det første forsvarsutviklingsprogrammet i Sør-Korea som ble ledet av private forsvarsbedrifter, i motsetning til tidligere programmer som var ledet av Agency for Defense Development (ADD).

I august 2015 begynte Republikken Koreas hær å ta i bruk Chunmoo-batterier, og innen utgangen av 2016 ble systemet utplassert på Yeonpyeongøya og Baengnyeongøya, hvor det sørkoreanske marinekorpset er stasjonert.

## Design og utvikling

K239 Chunmoo er et selvdrevet rakettartillerisystem (MLRS) som kan avfyre flere typer styrte og ustyrte artilleriraketter.

K239 kan skyte K33 131&nbsp;mm raketter, men ikke eldre 130&nbsp;mm raketter (som K30, K37 og K38) brukt i K136 Kooryong. Utskytningsplattformen har to utskytningsmoduler (pods), som kan lastes med tre ulike konfigurasjoner:

* 20 K33 131&nbsp;mm ustyrte raketter, tidligere brukt i K136 Kooryong, med en rekkevidde på  (40 totalt).
* Seks KM26A2 230&nbsp;mm-raketter basert på den amerikanske M26 227&nbsp;mm DPICM raketten brukt i M270 MLRS i sørkoreansk tjeneste, med en rekkevidde på  (12 totalt).
* Seks 239&nbsp;mm Chunmoo styrte raketter (CGR-080) med enten høyeksplosive penetrerende stridshoder eller klaseammunisjon med 300 delammunisjoner, utviklet for K239 Chunmoo, med en rekkevidde på  (12 totalt).

CGR-080 rakettene er ca. 4m lange og styres ved hjelp av GPS assistert inertialnavigasjon. Raketten kan utstyres med enten et høyeksplosivt stridshode utviklet som bunkerbuster, eller et klasevåpenstridshode for bruk mot personell over et større område. Kravet om et penetrerende stridshode kom fra Republikken Koreas hær for bruk mot det store antallet bunkere langs DMZ. En CGR-080 med klaseammunisjon kan dekke et område tilsvarende omtrent tre fotballbaner.

To ulike typer utskytningsmoduler kan brukes samtidig. Én modul kan avfyre seks 239&nbsp;mm raketter på 30 sekunder, og tolv raketter på ett minutt. Omlading av begge modulene kan gjennomføres på rundt sju minutter. Utskytningskjøretøyet er basert på et 8×8 lastebilchassis fra Doosan DST (nå Hanwha Defense), med pansret førerhus som beskytter et tremanns mannskap mot håndvåpenild, granatsplinter og gir NBC-beskyttelse. Kjøretøyet kan klatre i 60&nbsp;% stigning (20 grader) og er utstyrt med ABS, punkteringsfrie dekk og sentral dekktrykkregulering (CTIS).

Hver Chunmoo-utskyter er tilknyttet et K239T ammunisjons- og omladingskjøretøy (ASV) på samme chassis, som frakter fire omladingsmoduler. Et Chunmoo-batteri i Republikken Koreas hær består av 18 kjøretøy og benytter K200A1 som kommandokjøretøy.

### Opprinnelse
Utviklingen av K239 Chunmoo startet i 2009 og ble fullført sent i 2013. Sør-Koreas Defense Acquisition Program Administration (DAPA) brukte 131,4 milliarder won på prosjektet for å erstatte K136 Kooryong. Serieproduksjonen startet i august 2014. Systemets hovedformål er å bekjempe Nord-Koreas artillerikapasitet ved en eventuell krig.

* For å redusere drifts- og vedlikeholdskostnader er Chunmoo montert på et hjulgående kjøretøy med lavere terrengegenskaper enn beltegående systemer.
* Systemet benytter utskiftbare utskytningscontainere og har ikke faste utskytningsskinner, noe som gjør det mulig å bruke flere typer raketter fra samme plattform.
* Førerhuset er pansret for beskyttelse mot håndvåpen og granatsplinter.
* Systemet er utstyrt med egen omladingsmekanisme, med en estimert omladingstid på opptil 10 minutter.
* Chunmoo inkluderer et dedikert ammunisjons- og omladingskjøretøy på samme 8×8 chassis.
* Den sørkoreanske hæren stilte krav om at systemet skulle kunne avfyre flere typer ammunisjon, inkludert 227&nbsp;mm standard MLRS, samt sørkoreanske 131&nbsp;mm- og 239&nbsp;mm-raketter.
* Raketter kan avfyres fra førerhuset eller via fjernstyrt ildledelsessystem.
* Chunmoo kan transporteres med C-130, men krever demontering av hjulene for å få plass i lasterommet.

## Forbedringer

### Raketter med økt rekkevidde
I juni 2022 offentliggjorde Sør-Koreas Agency for Defense Development (ADD) arbeid med å øke rekkevidden til Chunmoos 239&nbsp;mm raketter til 200 kilometer. Dette ville gi dem en rekkevidde tilsvarende den nordkoreanske 300&nbsp;mm KN-09. Forskning og utvikling har blant annet vurdert bruk av kanalisert rakettfremdrift (*ducted rocket propulsion*), som benytter et luftinntak til å trekke inn ekstern luft og blande den med gass fra en generator for å øke skyvekraften. Systemet inkluderer også ventiler som regulerer gassflyten for manøvrering.

Det forskes også på en større 400&nbsp;mm-rakett basert på en miniaturisert versjon av overflate-til-overflate missilet Ure, som Chunmoo-systemet vil kunne bære fire av.

### Ure-2 (CTM-290)
Den 27. april 2022 kunngjorde Sør-Koreas Defense Acquisition Program Administration planer om å utvikle et kjøretøymontert taktisk overflate-til-overflate styrt våpen, kjent som Ure-2. Utviklingsprosjektet har som mål å videreutvikle Ure-1 ved å øke rekkevidden fra 180 kilometer til 290 kilometer, samt integrere taktiske ballistiske missiler på ulike typer transport- og utskytningskjøretøy, blant annet K239 Chunmoo. Prosjektet var planlagt startet i 2023, med mål om ferdigstillelse innen 2034, og et samlet budsjett på 1,56&nbsp;billioner won (1,232&nbsp;milliarder).

Den 21. desember 2022 gjennomførte Agency for Defense Development en offentlig test av Ure-2 under videre utvikling ved Anheung Proving Ground. Missilet var montert på et K239 Chunmoo kjøretøy og traff et mål 200 kilometer unna etter utskyting.

Den 13. mars 2023 behandlet og godkjente den 150. Defense Acquisition Program Promotion Committee grunnstrategien og systemutviklingsplanen for prosjektet. Den reviderte planen innebar at utviklingen av Ure-2 skulle fullføres innen 2032, to år tidligere enn opprinnelig planlagt.

Den 24. april 2024 gjennomførte ADD en testutskytning av CTM-290 integrert i Homar-K systemet, i nærvær av Polens viseforsvarsminister Paweł Bejda og representanter for myndighetene i de involverte landene. Missilet traff målet etter en flytid på over 200 sekunder.

## Varianter

### Homar-K
**Homar-K** (engelsk: *Lobster*; K for *koreański*, som betyr «koreansk») er et polsk rakettartillerisystem som kombinerer en videreutviklet K239 utskytningsenhet med et Jelcz P882.57 8×8 chassis (planlagt erstattet av tredje generasjon Jelcz P883.57), produsert av Huta Stalowa Wola.

Systemet er utviklet for å møte kravene til det polske forsvaret og er utstyrt med det integrerte ildledelses- og kampstyringssystemet Topaz. Det er bevæpnet med sørkoreanske 239&nbsp;mm CGR-080 presisjonsstyrte raketter, produsert på lisens i Polen, samt 600&nbsp;mm CTM-290 taktiske ballistiske missiler (Chunmoo Tactical Missile) med en rekkevidde på 290 kilometer. Det pågår også videreutvikling for integrasjon av polske 122&nbsp;mm M-21 Feniks, en ustyrt rakett.

Homar-K-programmet omfatter også utvikling av en polonisert utskytningsmodul produsert av Huta Stalowa Wola. Polen har bestilt totalt 290 utskytningsenheter, hvorav de første ble satt i tjeneste i de polske landstyrkene i 2023. Per  var over 100 Homar-K utskytningsenheter i operativ tjeneste.

## Eksport

### De forente arabiske emirater
I 2017 kunngjorde Hanwha Defense under ADEX-messen i Seoul at selskapet hadde inngått en taushetsbelagt kontrakt verdt 700 milliarder won for eksport av K239 Chunmoo til et ikke navngitt land i Midtøsten. Det ble senere kjent at De forente arabiske emirater hadde inngått en leveranseavtale som omfattet 12 K239 Chunmoo utskytningsenheter, 12 K239T ammunisjonsstøttekjøretøy, GPS-styrte raketter og ammunisjon. I februar 2021 ble 12 K239 Chunmoo systemer og 12 K239T ammunisjonsstøttekjøretøy levert til Emiratene.

### Saudi-Arabia
Under World Defense Show i Riyadh 9. mars 2022 signerte Hanwha en forsvarseksportkontrakt verdt 1 billion won (om lag 800 millioner amerikanske dollar) med Saudi-Arabias forsvarsdepartement. Detaljene i avtalen ble ikke offentliggjort. Den 31. mars 2023 ble det bekreftet at et ukjent antall Chunmoo systemer var tatt i bruk av saudiarabiske hæren. 

### Polen
Den 27. august 2022 uttalte Polens forsvarsminister at det pågikk forhandlinger om anskaffelse av det sørkoreanske rakettartillerisystemet. Den 13. oktober 2022 kunngjorde det polske våpenbyrået at forhandlingene om kjøp av nærmere 300 K239 Chunmoo systemer var avsluttet, og at en rammeavtale ville bli signert 17. oktober. En leveranseavtale for 288 Chunmoo utskytningsenheter montert på Jelcz 8×8 chassis, sammen med rundt 23&nbsp;000 missiler med rekkevidde på 80 og 290 kilometer, ble signert i Polen 19. oktober 2022. Den 20. august 2023 ble den første Homar-K enheten satt i tjeneste etter ferdigstilt systemintegrasjon og testing i Sør-Korea.

### Estland
Den 23. oktober 2025 signerte Estlands og Sør-Koreas forsvarsministre en samarbeidsavtale innen forsvar, som innebar at Estlands forsvar planlegger å anskaffe K239 Chunmoo utskytningsenheter . Den 21. desember 2025 ble det signert en mellomstatlig eksportavtale verdt 300 millioner euro. Avtalen omfatter levering av seks Chunmoo-utskytere og tre typer missiler over en treårsperiode.

### Norge
Konkurransen om leveranse av Forsvarets nye system for landbasert langtrekkende presisjonsild ble utlyst i november 2024 og omfattet KNDS, Rheinmetall, Hanwha og SAAB/Boeing og Lockheed Martin (HIMARS). Ved tilbudsfristen i mars 2025 leverte alle tilbydere tilbud, med unntak av SAAB/Boeing.

Den 30. januar 2026 signerte den norske regjeringen, gjennom Forsvarsmateriell, en kontrakt om anskaffelse av 16 K239 Chunmoo utskytningsenheter , presisjonsstyrte missiler, samt opplæring og logistikkstøtte fra Hanwha Aerospace. Avtalen har en verdi på om lag 19 milliarder kroner. Systemet vil omfatte tre typer missiler med rekkevidde på opptil 500 kilometer. Produksjonen av missilene skal etableres i Polen og dekke leveranser til europeiske brukere. Utskytningsenhetene er planlagt levert i 2028–2029, mens missilleveransene er planlagt i 2030–2031.

Systemet får navnet Gungnir i norsk tjeneste, oppkalt etter Odins spyd i norrøn mytologi – et våpen som alltid treffer målet sitt. Fast base blir Bardufoss, der en ny rakettartilleribataljon skal bygges opp.

## Operatører

### Nåværende operatører
; 
* Polens hær – Totalt 290 Homar-K-systemer skal leveres til de polske landstyrkene fra 2023.
; 
* Den saudiarabiske hæren – 36 systemer i tjeneste.
; 
: Totalt 218 systemer i tjeneste hos Republikken Koreas væpnede styrker.

; 
* De forente arabiske emiraters hær – 12 systemer i tjeneste.
### Fremtidige operatører

; 
* Estlands hær – Seks systemer med ammunisjon, inkludert CTM-290 taktiske ballistiske missiler, leveres i henhold til kontrakt signert 21. desember 2025.
; 
* Hæren – 16 K239 utskytningenheter med presisjonsstyrte missiler (rekkevidde opptil 500 km), samt opplæring og logistikkstøtte. Kontrakt signert med Hanwha Aerospace 30. januar 2026.
### Potensielle operatører
*  – Forhandlinger om eksport av K239 Chunmoo, inkludert lokal produksjon og teknologioverføring.

*  – Systemet vurderes sammen med M142 HIMARS og Elbit PULS.

*  – Hanwha Aerospace signerte i 2023 en intensjonsavtale med Romania om produksjon av militært materiell og ammunisjon.
## Referanser


## Eksterne lenker
*